Dette dokumentet er den godkjente produktinformasjonen for Circadin. Endringer siden forrige prosedyre som påvirker produktinformasjonen (EMEA/H/C/000695/N/0073) er uthevet.

Mer informasjon finnes på nettstedet til Det europeiske legemiddelkontoret: https://www.ema.europa.eu/en/medicines/human/EPAR/Circadin

**VEDLEGG I**

PREPARATOMTALE

**1. LEGEMIDLETS NAVN**

Circadin 2 mg depottabletter

**2. KVALITATIV OG KVANTITATIV SAMMENSETNING**

Hver depottablett inneholder 2 mg melatonin

Hjelpestoff med kjent effekt: Hver depottablett inneholder 80 mg laktosemonohydrat.

For fullstendig liste over hjelpestoffer se pkt. 6.1.

**3. LEGEMIDDELFORM**

Depottablett.

Hvite til off-white, runde, bikonvekse tabletter

**4. KLINISKE OPPLYSNINGER**

**4.1 Indikasjoner**

Circadin er indisert som monoterapi til kortvarig behandling av primær insomnia karakterisert ved dårlig søvnkvalitet hos pasienter som er 55 år og eldre.

* 1. **Dosering og administrasjonsmåte**

Dosering

Anbefalt dose er 2 mg én gang daglig, 1–2 timer før leggetid og etter mat. Denne doseringen kan fortsette i opptil tretten uker.

*Pediatrisk populasjon*

Sikkerhet og effekt av Circadin hos barn i alderen 0 til 18 år har ennå ikke blitt fastslått.

Andre legemiddelformer/-styrker kan være mer hensiktsmessig for denne populasjonen. Tilgjengelige data beskrives i pkt. 5.1.

*Nedsatt nyrefunksjon*

Effekten av nedsatt nyrefunksjon i alle stadier som gjelder melatonins farmakokinetikk, er ikke studert. En bør utvise forsiktighet hvis melatonin administreres til slike pasienter.

*Nedsatt leverfunksjon*

Det er ingen erfaring fra bruk av Circadin hos pasienter med nedsatt leverfunksjon. Publiserte data viser markert forhøyede endogene melatoninnivåer i løpet av dagen på grunn av redusert clearance hos pasienter med nedsatt leverfunksjon. Derfor anbefales ikke Circadin til pasienter med nedsatt leverfunksjon.

Administrasjonsmåte

Oral bruk. Tablettene skal svelges hele for å opprettholde depottablettenes egenskaper. Knusing eller tygging skal ikke brukes for å lette svelging.

**4.3 Kontraindikasjoner**

Overfølsomhet overfor virkestoffet eller overfor noen av hjelpestoffene listet opp i pkt. 6.1.

**4.4 Advarsler og forsiktighetsregler**

Circadin kan forårsake tretthet. Derfor må produktet brukes med forsiktighet hvis det er sannsynlighet for at tretthet kan føre til sikkerhetsrisiko.

Det foreligger ingen kliniske data angående bruk av Circadin hos personer med autoimmune sykdommer. Derfor anbefales ikke Circadin til pasienter med autoimmune sykdommer.

Circadin inneholder laktose. Pasienter med sjeldne, arvelige problemer med galaktoseintoleranse, en spesiell form for hereditær laktasemangel (Lapp lactase deficiency) eller glukose-galaktose malabsorpsjon bør ikke ta dette legemidlet.

**4.5 Interaksjon med andre legemidler og andre former for interaksjon**

Interaksjonsstudier har kun blitt utført på voksne.

Farmakokinetiske interaksjoner

* Melatonin er observert å indusere CYP3A *in vitro* ved supraterapeutiske konsentrasjoner. Den kliniske relevansen til disse funnene er ukjent. Hvis induksjon forekommer, kan det føre til reduserte plasmakonsentrasjoner av samtidig administrerte legemidler.
* Melatonin induserer ikke CYP1A-enzymer *in vitro* ved supraterapeutiske konsentrasjoner. Derfor er det lite trolig at interaksjoner mellom melatonin og andre virkestoffer som en følge av melatonins effekt på CYP1A-enzymer vil være signifikant.
* Metabolismen av melatonin blir hovedsakelig mediert av CYP1A-enzymer. Derfor er interaksjoner mellom melatonin og andre virkestoffer som en følge av effekten deres på CYP1A-enzymer, mulig.
* Forsiktighet bør utvises hos pasienter som får fluvoksamin, som øker melatoninnivået (med 17 ganger høyere AUC og 12 ganger høyere serum Cmax) ved å hemme metabolismen av hepatisk cytokrom P450 (CYP)-isozymene CYP1A2 og CYP2C19. Denne kombinasjonen bør unngås.
* Forsiktighet bør utvises hos pasienter som får 5- eller 8-metoksypsoralen (5 og 8‑MOP), som øker melatoninnivåene ved å hemme metabolismen.
* Forsiktighet bør utvises hos pasienter som får cimetidin, en CYP2D-hemmer, som øker melatoninnivåene i plasma ved å hemme metabolismen.
* Sigarettrøyking kan redusere melatoninnivået på grunn av induksjon av CYP1A2.
* Forsiktighet bør utvises hos pasienter som får østrogen (f.eks. prevensjonsmidler eller hormonerstatningsbehandling), som øker melatoninnivået ved å hemme metabolismen av CYP1A1 og CYP1A2.
* CYP1A2-hemmere som kinoloner kan føre til økt melatonineksponering.
* CYP1A2-induserere som karbamazepin og rifampicin kan føre til reduserte plasmakonsentrasjoner av melatonin.
* Det finnes mye dokumentasjon om effekten av adrenerge agonister/antagonister, opiatagonister/-antagonister, antidepressiva, prostaglandinhemmere, benzodiazepiner, tryptofan og alkohol på endogen melatoninutskilling. I hvilken grad disse virkestoffene påvirker den dynamiske eller kinetiske effekten av Circadin eller omvendt, er ikke studert.

Farmakodynamiske interaksjoner

* Alkohol må ikke inntas samtidig med Circadin, fordi det reduserer effekten til Circadin på søvn.
* Circadin kan øke de sedative egenskapene til benzodiazepiner og ikke-benzodiazepinhypnotika, som zaleplon, zolpidem og zopiklon. Ved et klinisk forsøk, forelå det tydelig evidens for en forbigående farmakodynamisk interaksjon mellom Circadin og zolpidem én time etter samtidig dosering. Samtidig administrasjon førte til mer nedsatt oppmerksomhet, hukommelse og koordinering sammenlignet med bruk av kun zolpidem.
* Circadin har i studier blitt administrert samtidig med tioridazin og imipramin, virkestoffer som påvirker sentralnervesystemet. Det ble ikke funnet klinisk signifikante farmakokinetiske interaksjoner i noen av tilfellene. Samtidig administrasjon med Circadin førte imidlertid til økt følelse av ro og problemer med å utføre oppgaver sammenlignet med kun bruk av imipramin, og en økt følelse av "ullenhet" sammenlignet med kun bruk av tioridazin.

**4.6 Fertilitet, graviditet og amming**

Graviditet

For melatonin foreligger ingen kliniske data på bruk under graviditet. Dyrestudier indikerer ingen direkte eller indirekte skadelige effekter på svangerskapsforløp, embryo/fosterutvikling, fødsel eller postnatal utvikling (se pkt. 5.3). På grunn av manglende kliniske data bør ikke gravide kvinner og kvinner som ønsker å bli gravide, bruke legemidlet.

Amming

Endogen melatonin ble målt i morsmelk, derfor blir trolig eksogen melatonin overført til morsmelk. Data fra dyremodeller, blant annet gnagere, sau, storfe og primater, antyder at melatonin overføres fra mordyret til fosteret via placenta eller i morsmelk. Derfor anbefales ikke kvinner som behandles med melatonin, å amme.

**4.7 Påvirkning av evnen til å kjøre bil og bruke maskiner**

Circadin har moderat påvirkning på evnen til å kjøre bil og bruke maskiner. Circadin kan forårsake tretthet. Derfor må preparatet brukes med forsiktighet hvis det er sannsynlighet for at tretthet kan føre til sikkerhetsrisiko.

* 1. **Bivirkninger**

Sammendrag av sikkerhetsprofil

Ved kliniske forsøk (der til sammen 1931 pasienter fikk Circadin og 1642 pasienter fikk placebo) rapporterte 48,8 % av pasientene som fikk Circadin, om bivirkninger, sammenlignet med 37,8 % av placebogruppen. Ved sammenligning av bivirkningsforekomsten per 100 pasientuker, var forekomsten høyere for placebo enn Circadin (5,743 for placebo kontra 3,013 for Circadin). De vanligste bivirkningene var hodepine, nasofaryngitt, ryggsmerter og artralgi som var vanlige – i henhold til MedDRAs definisjon – hos både Circadin- og placebogruppen.

Tabell over bivirkninger

Det ble rapportert om følgende bivirkninger ved kliniske forsøk og fra spontan rapportering etter markedsføring.

I kliniske studier rapporterte til sammen 9,5 % av pasientene som fikk Circadin om en bivirkning, sammenlignet med 7,4 % av pasientene som fikk placebo. Bare bivirkningene som ble rapportert under kliniske studier hos pasientene med tilsvarende eller høyere frekvens enn placebo, er tatt med nedenfor.

Innenfor hver frekvensgruppering er bivirkninger presentert etter synkende alvorlighetsgrad.

Svært vanlige (≥ 1/10), vanlige (≥ 1/100 til <1/10), mindre vanlige (≥ 1/1 000 til <1/100), sjeldne (≥ 1/10 000 til <1/1,000), svært sjeldne (<1/10 000), ikke kjent (kan ikke anslås utifra tilgjengelige data).

| **Organklasse** | **Svært vanlige** | **Vanlige** | **Mindre vanlige** | **Sjeldne** | **Ikke kjent:**  (Kan ikke anslås utifra tilgjengelige data) |
| --- | --- | --- | --- | --- | --- |
| Infeksiøse og parasittære sykdommer |  |  |  | Herpes zoster |  |
| Sykdommer i blod og lymfatiske organer |  |  |  | Leukopeni, trombocytopeni |  |
| Forstyrrelser i immunsystemet |  |  |  |  | Overfølsomhetsreaksjoner. |
| Stoffskifte- og ernæringsbetingede sykdommer |  |  |  | Hypertriglyseridemi, hypokalsemi, hyponatremi |  |
| Psykiatriske lidelser |  |  | Irritabilitet, nervøsitet, rastløshet, søvnløshet, unormale drømmer, mareritt, angst | Humørsvingninger, aggresjon, agitasjon, gråt, stress symptomer, desorientering, tidlig oppvåkning om morgenen, økt libido, nedstemthet, depresjon |  |
| Nevrologiske sykdommer |  |  | Migrene, hodepine, letargi, psykomotorisk hyperaktivitet, svimmelhet, søvnighet | Synkope, nedsatt hukommelse, oppmerksomhetsforstyrrelser, drømmende tilstand, ”restless legs” syndrom (RDS), dårlig søvnkvalitet, parestesi |  |
| Øyesykdommer |  |  |  | Redusert synsskarphet, uklart syn, økt lakrimasjon |  |
| Sykdommer i øre og labyrint |  |  |  | Vertigo posturalis, vertigo |  |
| Hjertesykdommer |  |  |  | Angina pectoris, palpitasjoner |  |
| Karsykdommer |  |  | Hypertensjon | Hetetokter |  |
| Gastrointestinale sykdommer |  |  | Magesmerter, magesmerter i øvre del, dyspepsi, sårdannelse i munnen, munntørrhet, kvalme | Gastroøsofageal refluks-sykdom, gastrointestinale lidelser, blemmer i munnens slimhinner, sårdannelser på tungen, gastrointestinalt ubehag, oppkast, unormale tarmlyder, flatulens, hypersalivering, halitose, mageubehag, magelidelser, gastritt |  |
| Sykdommer i lever og galleveier |  |  | Hyperbilirubinemi |  |  |
| Hud- og underhudssykdommer |  |  | Dermatitt, nattesvette, pruritus, utslett, generell pruritus, tørr hud | Eksem, erytem, dermatitt på hender, psoriasis, generelle utslett, pruritisk utslett, neglesykdommer | Angioødem, ødem i munn, tungeødem |
| Sykdommer i muskler, bindevev og skjelett |  |  | Smerter i ekstremiteter | Artritt, muskelrykninger, nakkesmerter, nattlige kramper |  |
| Sykdommer i nyre og urinveier |  |  | Glykosuri, proteinuri | Polyuri, hematuri, nokturi |  |
| Lidelser i kjønnsorganer og brystsykdommer |  |  | Menopausesymptomer | Priapisme, prostatitt | Galaktoré |
| Generelle lidelser og reaksjoner på administrasjonsstedet |  |  | Asteni, brystsmerter | Utmattelse, smerter, tørste |  |
| Undersøkelser |  |  | Unormal leverfunksjonstest, vektøkning | Økning i leverenzymer, unormale blod-elektrolytter, unormal laboratorietest |  |

Melding av mistenkte bivirkninger

Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i [Appendix V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Overdosering**

Flere tilfeller av overdosering er blitt rapportert etter markedsføring. Somnolens er den mest rapporterte bivirkningen. De fleste var mildt til moderat alvorlige. Circadin har blitt administrert ved daglige doser på 5 mg ved kliniske forsøk over 12 måneder, uten at typen rapporterte bivirkninger har endret seg signifikant.

I litteraturen er det rapportert om administrasjon av daglige doser på opptil 300 mg melatonin uten at dette forårsaket signifikante bivirkninger.

Tretthet forventes ved en overdose. Clearance av virkestoffet forventes innen 12 timer etter svelging. Ingen spesiell behandling er nødvendig.

**5. FARMAKOLOGISKE EGENSKAPER**

**5.1 Farmakodynamiske egenskaper**

Farmakoterapeutisk gruppe: Psykoleptika, melatoninreseptoragonister, ATC‑kode: NO5CH01

Melatonin er et hormon som forekommer naturlig, som produseres av pinealkjertelen, og som strukturelt sett er relatert til serotonin. Fysiologisk øker melatoninutskillingen raskt etter mørkets frembrudd, når en topp rundt klokken 02–04 og minsker i løpet av nattens andre halvdel. Melatonin er forbundet med kontroll av døgnrytmer og tilpasning til lys-mørke-syklusen. Det er også forbundet med en hypnotisk effekt og økt tilbøyelighet for søvn.

Virkningsmekanisme

Aktiviteten til melatonin ved MT1-, MT2- og MT3-reseptorene antas å bidra til de søvnfremmende egenskapene, da disse reseptorene (hovedsakelig MT1 og MT2) er involvert i reguleringen av døgnrytme og søvnregulering.

Bruksgrunnlag

På grunn av melatonins rolle i søvn- og døgnrytmeregulering og den aldersrelaterte reduksjonen i endogen melatoninproduksjon, kan melatonin effektivt forbedre søvnkvaliteten, særlig hos pasienter som er over 55 år, med primær insomni.

Klinisk effekt og sikkerhet

I kliniske forsøk fikk pasienter som led av primær insomni, Circadin 2 mg hver kveld i 3 uker. Det ble påvist fordeler hos behandlede pasienter sammenlignet med placebo når det gjaldt søvnlatens (målt på objektiv og subjektiv måte) og subjektiv søvnkvalitet og funksjonsevne om dagen (styrkende søvn) uten svekket våkenhet i løpet av dagen.

Ved en polysomnografisk (PSG) studie med innkjøringstid på 2 uker (enkeltblindet med placebobehandling) etterfulgt av en behandlingsperiode på 3 uker (dobbeltblindet, placebokontrollert design med parallelle grupper) og en 3-ukers seponeringsperiode, ble søvnlatensen (SL) forkortet med 9 minutter sammenlignet med placebo. Ved bruk av Circadin ble ikke søvnsammensetningen endret, og det hadde ingen effekt på REM-søvnvarigheten. Endringer i diurnal funksjon oppsto ikke med Circadin 2 mg.

Ved en poliklinisk studie med en 2-ukers baseline innkjøringsperiode med placebo, en randomisert, dobbeltblindet, placebokontrollert behandlingsperiode på 3 uker med parallelle grupper og en 2-ukers seponeringsperiode med placebo, var frekvensen av pasienter som viste klinisk signifikant forbedring i både søvnkvalitet og våkenhet om morgenen, 47 % hos Circadin-gruppen, sammenlignet med 27 % hos placebogruppen. I tillegg ble søvnkvaliteten og våkenheten om morgenen signifikant forbedret med Circadin sammenlignet med placebo. Søvnvariablene gikk gradvis tilbake til baseline uten tilbakefall, det var ingen økning i bivirkninger og ingen økning i seponeringssymptomer.

Ved en annen poliklinisk studie med en 2-ukers baseline innkjøringsperiode med placebo og en randomisert, dobbeltblindet, placebokontrollert behandlingsperiode på 3 uker med parallelle grupper, var frekvensen av pasienter som viste klinisk signifikant forbedring i både søvnkvalitet og våkenhet om morgenen, 26 % hos Circadin-gruppen, sammenlignet med 15 % hos placebogruppen. Circadin forkortet pasientenes rapporterte søvnlatens med 24,3 minutter kontra 12,9 minutter for placebogruppen. I tillegg ble pasientenes egenrapporterte søvnkvalitet, antall oppvåkninger og våkenheten om morgenen signifikant forbedret med Circadin sammenlignet med placebo. Livskvaliteten ble signifikant forbedret med Circadin 2 mg sammenlignet med placebo.

Et randomisert klinisk tilleggsforsøk (n=600) sammenlignet effektene av Circadin og placebo opp til seks måneder. Pasientene ble på nytt randomisert etter 3 uker. Studien viste forbedringer i innsovning, søvnkvalitet og våkenhet om morgenen uten seponeringssymptomer og rebound insomni. Studien viste at fordelen som ble observert etter 3 uker holder seg opp til 3 måneder, men ble ikke påvist i det primære analysesettet etter 6 måneder. Etter 3 måneder var det ekstra 10 % som responderte i gruppen som ble behandlet med Circadin.

*Pediatrisk populasjon*

En pediatrisk studie (n=125) med doser på 2, 5 eller 10 mg melatonin ved å ta flere minidepottabletter på 1 mg (alderstilpasset legemiddelform), med en to ukers innledende baseline-periode på placebo og en randomisert, dobbeltblind, placebokontrollert behandlingsperiode på 13 uker i parallellgrupper, påviste en forbedring i total søvntid (TST) etter 13 ukers dobbeltblind behandling. Deltakerne sov mer med aktiv behandling (508 minutter) sammenlignet med placebo (488 minutter).

Det var også en reduksjon i søvnlatens med aktiv behandling (61 minutter) sammenlignet med placebo (77 minutter) etter 13 ukers dobbelblind behandling, uten å forårsake tidligere oppvåkning.

I tillegg var det færre frafall i den aktive behandlingsgruppen (9 pasienter, 15,0 %) sammenlignet med placebogruppen (21 pasienter, 32,3 %). Behandlingsinduserte bivirkninger ble rapportert av 85 % pasientene i den aktive gruppen og av 77 % i placebogruppen. Nevrologiske sykdommer var vanligere i den aktive gruppen med 42 % av pasientene, sammenlignet med 23 % i placebogruppen, hovedsakelig forårsaket av søvnighet og hodepine, som var hyppigere i den aktive gruppen.

**5.2 Farmakokinetiske egenskaper**

Absorpsjon

Absorpsjonen av melatonin som tas oralt, er fullstendig hos voksne, og kan reduseres med opptil 50 % hos eldre. Kinetikken til melatonin er lineær i området 2‑8 mg.

Biotilgjengeligheten er på 15 %. Det er en signifikant første-passasje-effekt med en anslått metabolisme ved første-passasje på 85 %. Tmax oppstår etter 3 timer ved samtidig matinntak. Frekvensen på melatoninabsorpsjon og Cmax etter administrasjon av 2 mg Circadin oralt, påvirkes av mat. Tilstedeværelse av mat forsinket absorpsjonen av melatonin og førte til en senere (Tmax=3,0 t kontra Tmax=0,75 t) og lavere maksimal plasmakonsentrasjon ved samtidig inntak av mat (Cmax=1020 pg/ml kontra Cmax=1176 pg/ml).

Distribusjon

Proteinbindingen *in vitro* av melatonin er omtrent 60 %. Circadin bindes hovedsakelig til albumin, alfa1-syreglykoprotein og lipoproteiner med høy tetthet.

Biotransformasjon

Forsøksdata antyder at isoenzymene CYP1A1, CYP1A2 og muligens CYP2C19 i cytokrom P450‑systemet er involvert i melatoninmetabolismen. Hovedmetabolitten er 6‑sulfatoksy-melatonin (6-S-MT), som er inaktiv. Biotransformasjonsstedet er leveren. Utskillelse av metabolitten er fullstendig innen 12 timer etter inntak.

Eliminasjon

Terminal halveringstid (t½) er 3,5–4 timer. Eliminering skjer ved renal utskilling av metabolitter, 89 % som sulfaterte og glukoronide konjugater av 6-hydroksymeltonin, og 2 % utskilles som melatonin (uendret virkemiddel).

Kjønn

Kvinner har en økning i Cmax på 3–4 ganger i forhold til menn. En variasjon på fem ganger i Cmax mellom forskjellige personer av samme kjønn er også observert.

Det ble imidlertid ikke funnet farmakodynamiske forskjeller mellom menn og kvinner, på tross av forskjeller i blodnivåene.

Spesielle pasientgrupper

*Eldre*

Melatoninmetabolismen er påvist å reduseres med alderen. For en rekke doser er det rapportert om høyere AUC- og Cmax-nivåer hos eldre pasienter sammenlignet med yngre. Det gjenspeiler den lavere metabolismen av melatonin hos eldre. Cmax-nivåer er rundt 500 pg/ml hos voksne (18–45) kontra 1200 pg/ml hos eldre (55–69), AUC-nivåer er rundt 3 000 pg\*t/ml hos voksne kontra 5 000 pg\*t/ml hos eldre.

*Nedsatt nyrefunksjon*

Data fra legemiddelfirmaet antyder at det ikke forekommer akkumulering av melatonin etter gjentatt dosering. Dette funnet er kompatibelt med den korte halveringstiden til melatonin hos mennesker.

Vurderte nivåer i blodet til pasientene klokken 23.00 (2 timer etter administrasjon) etter 1 og 3 ukers daglig administrasjon var henholdsvis 411,4 ± 56,5 og 432,00 ± 83,2 pg/ml,ogligner de som ble funnet hos friske frivillige etter en enkelt dose med Circadin 2 mg.

*Nedsatt leverfunksjon*

Leveren er primærstedet for melatoninmetabolismen. Derfor gir leverlidelser høyere endogene melatoninnivåer.

Melatoninnivåene i plasma hos pasienter med cirrhose ble signifikant økt i løpet av timene med dagslys. Pasientene hadde en signifikant redusert total utskilling av 6-sulfatoksymelatonin sammenlignet med kontrollgruppene.

**5.3 Prekliniske sikkerhetsdata**

Prekliniske data indikerer ingen spesiell fare for mennesker basert på konvensjonelle studier av sikkerhetsfarmakologi, toksisitetstester ved gjentatt dosering og gentoksisitet, karsinogenitet eller reproduksjons- og utviklingstoksisitet.

I prekliniske studier ble det bare observert effekter ved doser tilstrekkelig over den maksimale humane eksponering til at det indikerer liten klinisk relevans.

Karsinogenisitetsstudien i rotte viste ingen effekt som kan være relevant for mennesker.

Ved reproduktiv toksikologi førte ikke oral administrasjon av melatonin hos gravide hunnmus, -rotter eller -kaniner til bivirkninger hos avkommet målt med tanke på fosterets levedyktighet, unormalt skjelett og innvoller, kjønnsforhold, fødselsvekt og påfølgende fysisk, funksjonell og seksuell utvikling. En liten effekt på postnatal vekst og levedyktighet ble funnet hos rotter, men kun ved svært høye doser, svarende til omtrent 2 000 mg/dag hos mennesker.

**6. FARMASØYTISKE OPPLYSNINGER**

**6.1 Fortegnelse over hjelpestoffer**

Ammoniummetakrylatkopolymer type B

Kalsiumhydrogenfosfatdihydrat

Laktosemonohydrat

Silika, kolloidal vannfri

Talkum

Magnesiumstearat

**6.2 Uforlikeligheter**

Ikke relevant.

**6.3 Holdbarhet**

3 år.

**6.4 Oppbevaringsbetingelser**

Oppbevares ved høyst 25°C. Oppbevares i originalpakningen for å beskytte mot lys.

* 1. **Emballasje (type og innhold)**

Tablettene er emballert i opake blisterstrimler av PVC/PVDC med bakside av aluminiumsfolie. Hver pakning består av én blisterstrimmel med 7, 20 eller 21 tabletter, to blisterstrimler med 15 tabletter hver (30 tabletter), eller 30 x 1 tabletter i perforert endoseblisterpakning. Blistrene er så pakket i pappesker.

Ikke alle pakningsstørrelser vil nødvendigvis bli markedsført.

**6.6 Spesielle forholdsregler for destruksjon**

Ingen spesielle forholdsregler for destruksjon. Ikke anvendt legemiddel samt avfall bør destrueres i overensstemmelse med lokale krav.

**7. INNEHAVER AV MARKEDSFØRINGSTILLATELSEN**

RAD Neurim Pharmaceuticals EEC SARL

4 rue de Marivaux

75002 Paris

Frankrike

E-post: regulatory@neurim.com

**8. MARKEDSFØRINGSTILLATELSESNUMMER (NUMRE)**

EU/1/07/392/001

EU/1/07/392/002

EU/1/07/392/003

EU/1/07/392/004

EU/1/07/392/005

**9. DATO FOR FØRSTE MARKEDSFØRINGSTILLATELSE / SISTE FORNYELSE**

Dato for første markedsføringstillatelse: 29. juni 2007

Dato for siste fornyelse: 20. april 2012

**10. OPPDATERINGSDATO**

{DD måned ÅÅÅÅ}

Detaljert informasjon om dette legemidlet er tilgjengelig på nettstedet til Det europeiske legemiddelkontoret (The European Medicines Agency) http://www.ema.europa.eu

**VEDLEGG II**

**A. TILVIRKERE ANSVARLIG FOR BATCH RELEASE**

**B. VILKÅR ELLER RESTRIKSJONER VEDRØRENDE LEVERANSE OG BRUK**

**C. ANDRE VILKÅR OG KRAV TIL MARKEDSFØRINGSTILLATELSEN**

**D. VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET**

A. TILVIRKERE ANSVARLIG FOR BATCH RELEASE

Navn og adresse til tilvirkere ansvarlig for batch release

Temmler Pharma GmbH & Co. KG

Temmlerstrasse 2

35039 Marburg

Tyskland

Iberfar Indústria Farmacêutica S.A.

Estrada Consiglieri Pedroso 123

Queluz De Baixo

Barcarena

2734-501

Portugal

Rovi Pharma Industrial Services, S.A.

Vía Complutense, 140

Alcalá de Henares

Madrid, 28805

Spania

I pakningsvedlegget skal det stå navn og adresse til tilvirkeren som er ansvarlig for batch release for gjeldende batch.

B. VILKÅR ELLER RESTRIKSJONER VEDRØRENDE LEVERANSE OG BRUK

Legemiddel underlagt reseptplikt.

C. ANDRE VILKÅR OG KRAV TIL MARKEDSFØRINGSTILLATELSEN

* **Periodiske sikkerhetsoppdateringsrapporter (PSUR)**

Innehaver av markedsføringstillatelsen skal sende inn periodiske sikkerhetsoppdateringsrapporter for dette legemidlet i samsvar med kravene i EURD-listen (European Union Reference Date list) som gjort rede for i Artikkel 107c(7) av direktiv 2001/83/EF og publisert på nettstedet til Det europeiske legemiddelkontor (The European Medicines Agency).

D. VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

* **Risikohåndteringsplan (RMP)**

Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP skal sendes inn:

* på forespørsel fra Det europeiske legemiddelkontoret (The European Medicines Agency);
* når risikohåndteringssystemet er modifisert, spesielt som resultat av at det fremkommer ny informasjon som kan lede til en betydelig endring i nytte/risiko profilen eller som resultat av at en viktig milepel (legemiddelovervåkning eller risikominimering) er nådd.

Hvis innsendelse av en PSUR og oppdateringen av en RMP faller på samme tidspunkt, kan de sendes inn samtidig.

**VEDLEGG III**

**MERKING OG PAKNINGSVEDLEGG**

A. MERKING

**OPPLYSNINGER SOM SKAL ANGIS PÅ DEN YTRE EMBALLASJE**

**ESKE**

**1. LEGEMIDLETS NAVN**

Circadin 2 mg depottabletter

melatonin

**2. DEKLARASJON AV VIRKESTOFF(ER)**

Hver tablett inneholder 2 mg melatonin.

**3. LISTE OVER HJELPESTOFFER**

Inneholder laktosemonohydrat

Se pakningsvedlegget for mer informasjon.

**4. LEGEMIDDELFORM OG INNHOLD (PAKNINGSSTØRRELSE)**

Depottabletter

20 tabletter

21 tabletter

30 tabletter

7 tabletter

30 x 1 tabletter

**5. ADMINISTRASJONSMÅTE OG ADMINISTRASJONSVEI(ER)**

Les pakningsvedlegget før bruk.

Oral bruk.

**6. ADVARSEL OM AT LEGEMIDLET SKAL OPPBEVARES UTILGJENGELIG FOR BARN**

Oppbevares utilgjengelig for barn.

**7. EVENTUELLE ANDRE SPESIELLE ADVARSLER**

**8. UTLØPSDATO**

Utløpsdato

**9. OPPBEVARINGSBETINGELSER**

Oppbevares ved høyst 25°C. Oppbevares i ytteremballasjen for å beskytte mot lys.

**10. EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL**

**11. NAVN OG ADRESSE PÅ INNEHAVEREN AV MARKEDSFØRINGSTILLATELSEN**

RAD Neurim Pharmaceuticals EEC SARL

4 rue de Marivaux

75002 Paris

Frankrike

E-post: regulatory@neurim.com

**12. MARKEDSFØRINGSTILLATELSESNUMMER(NUMRE)**

EU/1/07/392/001/ 21 tabletter

EU/1/07/392/002/ 20 tabletter

EU/1/07/392/003/ 30 tabletter

EU/1/07/392/004/   7 tabletter

EU/1/07/392/005/ 30 x 1 tabletter

**13. PRODUKSJONSNUMMER**

Lot:

**14. GENERELL KLASSIFIKASJON FOR UTLEVERING**

Reseptpliktig legemiddel

**15. BRUKSANVISNING**

**16. INFORMASJON PÅ BLINDESKRIFT**

Circadin 2 mg

**17. SIKKERHETSANORDNING (UNIK IDENTITET) – TODIMENSJONAL STREKKODE**

Todimensjonal strekkode, inkludert unik identitet

**18. SIKKERHETSANORDNING (UNIK IDENTITET) – I ET FORMAT LESBART FOR MENNESKER**

PC:

SN:

NN:

|  |
| --- |
| **MINSTEKRAV TIL OPPLYSNINGER SOM SKAL ANGIS PÅ GJENNOMTRYKKSPAKNINGER (BLISTER)**  **BLISTERSTRIMMEL** |

|  |
| --- |
| **1. LEGEMIDLETS NAVN** |

Circadin 2 mg depottabletter

melatonin

|  |
| --- |
| **2. NAVN PÅ INNEHAVEREN AV MARKEDSFØRINGSTILLATELSEN** |

RAD Neurim Pharmaceuticals EEC SARL

|  |
| --- |
| **3. UTLØPSDATO** |

EXP:

|  |
| --- |
| **4. PRODUKSJONSNUMMER** |

Lot:

|  |
| --- |
| **5. ANNET** |

|  |
| --- |
| **MINSTEKRAV TIL OPPLYSNINGER SOM SKAL ANGIS PÅ GJENNOMTRYKKSPAKNINGER (BLISTER)**  **ENDOSEBLISTERPAKNING** |

|  |
| --- |
| **1. LEGEMIDLETS NAVN** |

Circadin 2 mg depottabletter

melatonin

|  |
| --- |
| **2. NAVN PÅ INNEHAVEREN AV MARKEDSFØRINGSTILLATELSEN** |

Neurim

|  |
| --- |
| **3. UTLØPSDATO** |

EXP:

|  |
| --- |
| **4. PRODUKSJONSNUMMER** |

Lot:

|  |
| --- |
| **5. ANNET** |

B. PAKNINGSVEDLEGG

**Pakningsvedlegg: Informasjon til pasienten**

**Circadin 2 mg depottabletter**

melatonin

**Les nøye gjennom dette pakningsvedlegget før du begynner å bruke legemidlet. Det inneholder informasjon som er viktig for deg.**

1. Ta vare på dette pakningsvedlegget. Du kan få behov for å lese det igjen.
2. Hvis du har ytterligere spørsmål, kontakt lege eller apotek.
3. Dette legemidlet er skrevet ut kun til deg. Ikke gi det videre til andre. Det kan skade dem, selv om de har symptomer på sykdom som ligner dine.
4. Kontakt lege eller apotek dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

**I dette pakningsvedlegget finner du informasjon om:**

1. Hva Circadin er, og hva det brukes mot

2. Hva du må vite før du bruker Circadin

3. Hvordan du bruker Circadin

4. Mulige bivirkninger

1. Hvordan du oppbevarer Circadin

6. Innholdet i pakningen og ytterligere informasjon

1. **Hva Circadin er, og hva det brukes mot**

Virkestoffet i Circadin, melatonin, tilhører en naturlig gruppe hormoner som produseres av kroppen.

Circadin brukes alene til kortvarig behandling av primær insomnia (vedvarende problemer med å sovne eller fortsette å sove, eller dårlig søvnkvalitet) hos pasienter som er 55 år og eldre. "Primær" betyr at insomnia ikke har en identifisert årsak, herunder en medisinsk, psykologisk eller miljømessig årsak.

1. **Hva du må vite før du bruker Circadin**

**Bruk ikke Circadin**

- dersom du er allergisk overfor melatonin eller noen av de andre innholdsstoffene i dette legemidlet (listet opp i avsnitt 6).

1. Hvis du lider av lever- eller nyreproblemer. Det er ikke utført studier på bruk av Circadin hos personer med lever- eller nyresykdom. Du bør forhøre deg med lege før du tar Circadin, siden bruk av Circadin ikke er anbefalt.
2. Hvis legen din har fortalt deg at du har en intoleranse overfor enkelte sukkertyper.
3. Hvis du er fortalt at du lider av en autoimmun sykdom (der kroppen "angripes" av sitt eget immunsystem). Det er ikke utført studier på bruk av Circadin hos personer med autoimmune sykdommer. Du bør derfor forhøre deg med lege før du tar Circadin, siden bruk av dette ikke er anbefalt.
4. Circadin kan gjøre at du føler deg søvnig, og i slike tilfeller bør du være forsiktig, siden søvnigheten kan redusere din evne til å utføre oppgaver som å kjøre bil.
5. Røyking kan gjøre Circadin mindre effektiv, siden komponentene i tobakk kan øke nedbrytningen av melatonin i leveren.

**Barn og ungdom**

Gi ikke dette legemidlet til barn i alderen 0 til 18 år, siden det ikke er utprøvd og effektene er ukjente. Det kan være mer gunstig å gi et annet legemiddel som inneholder melatonin til barn mellom 2 og 18 år – rådfør deg med lege eller apotek.

**Andre legemidler og Circadin**

Rådfør deg med lege eller apotek dersom du bruker, nylig har brukt eller planlegger å bruke andre legemidler. Disse legemidlene inkluderer:

* Fluvoksamin (brukes til behandling av depresjon og tvangslidelser), psoralens (brukt til behandling av hudsykdommer som psoriasis), cimetidin (brukt til behandling av mageproblemer som magesår), kinoloner og rifampicin (brukt til behandling av bakterieinfeksjoner), østrogener (brukt i prevensjonsmidler eller hormonerstatningsterapi) og karbamazepin (brukt til behandling av epilepsi).
* Adrenerge agonister/antagonister (som enkelte typer legemidler brukt til å kontrollere blodtrykk ved å innsnevre blodårer, legemidler mot tett nese, blodtrykksenkende legemidler), opiatagonister/-antagonister (som legemidler brukt til behandling av narkotikaavhengighet), prostaglandinhemmere (som ikke-steroide antiinflammatoriske midler), antidepressiva, tryptofan og alkohol.
* Benzodiazepiner og benzodiazepinlignende hypnotika (legemidler brukt til å indusere søvn, som zaleplon, zolpidem og zopiklon)
* Tioridazin (til behandling av schizofreni) og imipramin (til behandling av depresjon).

**Inntak av Circadin sammen med mat, drikke og alkohol**

Ta Circadin etter at du har spist. Ikke drikk alkohol før, under eller etter at du har tatt Circadin, siden det reduserer effekten av Circadin.

**Graviditet og amming**

Ta ikke Circadin dersom du er gravid eller ammer, tror at du kan være gravid eller planlegger å bli gravid. Rådfør deg med lege eller apotek før du tar dette legemidlet.

**Kjøring og bruk av maskiner**

Circadin kan forårsake tretthet. Hvis du får slike symptomer, bør du ikke kjøre bil eller bruke maskiner. Kontakt legen din hvis du fortsetter å føle deg trett.

**Circadin inneholder laktosemonohydrat**

Circadin inneholder laktosemonohydrat. Hvis legen din har fortalt deg at du har intoleranse overfor noen sukkertyper, bør du kontakte legen din før du tar dette legemidlet.

1. **Hvordan du bruker Circadin**

Bruk alltid dette legemidlet slik legen din eller apoteket har fortalt deg. Kontakt lege eller apotek hvis du er usikker.

Den anbefalte dosen er én Circadin-tablett (2 mg) daglig tatt ved svelging etter måltid, 1–2 timer før sengetid. Denne doseringen kan fortsette i opptil 13 uker.

Svelg tabletten hel. Circadin tabletter må ikke knuses eller deles.

**Dersom du tar for mye av Circadin**

Hvis du ved et uhell har tatt for mye av legemidlet ditt, må du kontakte lege eller apotek så snart som mulig.

Du kan føle deg døsig hvis du tar mer enn anbefalt daglig dose.

**Dersom du har glemt å ta Circadin**

Hvis du glemmer å ta en tablett, tar du en så snart du husker det før du legger deg eller venter til det er på tide å ta neste dose. Fortsett deretter som tidligere.

Du må ikke ta en dobbelt dose som erstatning for en glemt dose.

**Dersom du avbryter behandlingen med Circadin**

Det finnes ingen kjente skadevirkninger av å avbryte behandlingen eller avslutte den tidlig. Bruk av Circadin er ikke påvist å forårsake abstinenseffekter etter fullført behandling.

Spør lege eller apotek dersom du har noen spørsmål om bruken av dette legemidlet.

**4. Mulige bivirkninger**

Som alle legemidler kan dette legemidlet forårsake bivirkninger, men ikke alle får det.

Dersom du opplever noen av følgende bivirkninger, må du slutte å ta legemidlet og kontakte lege **umiddelbart:**

**Mindre vanlige**: (kan forekomme hos opptil 1 av 100 personer)

* Brystsmerter

**Sjeldne**: (kan forekomme hos opptil 1 av 1000 personer)

* Tap av bevissthet eller besvimelse
* Sterke brystsmerter grunnet angina
* Merkbare hjerteslag
* Depresjon
* Nedsatt syn
* Uklart syn
* Desorientering
* Vertigo (en følelse av svimmelhet eller "spinning")
* Forekomst av røde blodlegemer i urinen
* Redusert antall hvite blodlegemer i blodet
* Redusert antall blodplater, hvilket øker risikoen for blødning eller blåmerker
* Psoriasis

Hvis du opplever noen av følgende ikke-alvorlige bivirkninger, må du kontakte lege og/eller oppsøke medisinsk rådgivning:

**Mindre vanlige:** (kan forekomme hos opptil 1 av 100 personer)

Irritabilitet, nervøsitet, uro, søvnløshet, unormale drømmer, mareritt, angst, migrene, hodepine, letargi (tretthet, manglende energi), uro forbundet med økt aktivitet, svimmelhet, tretthet, høyt blodtrykk, øvre magesmerter, fordøyelsesplager, sårdannelser i munnen, munntørrhet, kvalme, endringer i blodsammensetningen som kan føre til at hud eller øyne blir gule, betennelser i huden, svetting om natten, kløe, utslett, tørr hud, smerter i armer og ben, symptomer på overgangsalder, svakhetsfølelse, utskilling av sukker i urinen, økning av proteiner i urinen, unormal leverfunksjon og vektøkning.

**Sjeldne:** (kan forekomme hos opptil 1 av 1000 personer)

Helvetesild, høyt nivå av fettmolekyler i blodet, lave nivåer av serumkalsium i blodet, lave nivåer av natrium i blodet, humørendringer, aggresjon, opphisselse, gråtetokter, stressymptomer, våkning tidlig om morgenen, økt sexlyst, dårlig humør, hukommelsesvikt, oppmerksomhetsforstyrrelser, drømmende tilstand, urolige ben syndrom, dårlig søvnkvalitet, følelse av ”prikking og stikking”, økt tåredannelse, svimmelhet når en står oppreist eller sitter, hetetokter, halsbrann/sure oppstøt, magetarmlidelser, blemmer i munnen, sårdannelse på tungen, ubehag i mage og tarm, oppkast, unormale tarmlyder, luft i magen, kraftig spyttutskillelse, dårlig ånde, mageubehag, magelidelser, betennelse i mageslimhinnen, eksem, hudutslett, dermatitt på hender, kløende utslett, neglelidelser, artritt, muskelrykninger, nakkesmerter, kramper om natten, forlenget ereksjon som kan være smertefull, betennelse i prostatakjertelen, tretthet, smerte, tørste, urinering av store volum urin, urinering om natten, økte leverenzymer, unormale blodelektrolytter og unormale laboratorietester.

**Ukjent frekvens:** (kan ikke anslås utifra tilgjengelige data)

Overfølsomhetsreaksjon, hevelse i munn eller tunge, hevelse i huden og unormal melkesekresjon.

**Melding av bivirkninger**

Kontakt lege, apotek eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Du kan også melde fra om bivirkninger direkte via det nasjonale meldesystemet som beskrevet i [Appendix V](http://www.ema.europa.eu/docs/en_GB/document_library/Template_or_form/2013/03/WC500139752.doc). Ved å melde fra om bivirkninger bidrar du med informasjon om sikkerheten ved bruk av dette legemidlet.

**5. Hvordan du oppbevarer Circadin**

Oppbevares utilgjengelig for barn.

Bruk ikke dette legemidlet etter utløpsdatoen som er angitt på esken. Utløpsdatoen henviser til siste dagen i den måneden.

Oppbevares ved høyst 25°C. Oppbevares i originalpakningen for å beskytte mot lys.

Legemidler skal ikke kastes i avløpsvann eller sammen med husholdningsavfall. Spør på apoteket hvordan du skal kaste legemidler som du ikke lenger bruker. Disse tiltakene bidrar til å beskytte miljøet.

**6. Innholdet i pakningen og ytterligere informasjon**

**Sammensetning av Circadin**

1. Virkestoff er melatonin. Hver depottablett inneholder 2 mg melatonin
2. Andre innholdsstoffer (hjelpestoffer) er ammoniummetakrylatkopolymer type B, kalsiumhydrogenfosfatdihydrat, laktosemonohydrat, silika (vannfri kolloidal), talkum og magnesiumstearat.

**Hvordan Circadin ser ut og innholdet i pakningen**

Circadin 2 mg depottabletter er tilgjengelig som hvite til off-white, runde, bikonvekse tabletter. Hver eske med tabletter inneholder én blisterstrimmel med 7, 20 eller 21 tabletter, to blisterstrimler med 15 tabletter hver (pakning med 30 tabletter), eller alternativt 30 x 1 tabletter i perforert endoseblisterpakning. Ikke alle pakningsstørrelser vil nødvendigvis bli markedsført.

**Innehaver av markedsføringstillatelsen og tilvirker**

Innehaver av markedsføringstillatelsen:

RAD Neurim Pharmaceuticals EEC SARL

4 rue de Marivaux

75002 Paris

Frankrike

E-post: regulatory@neurim.com

Tilvirker:

Tilvirkere ansvarlige for batch release i EØS:

Temmler Pharma GmbH & Co. KG

Temmlerstrasse 2

35039 Marburg

Tyskland

Iberfar Indústria Farmacêutica S.A.

Estrada Consiglieri Pedroso 123

Queluz De Baixo

Barcarena

2734-501

Portugal

Rovi Pharma Industrial Services, S.A.

Vía Complutense, 140

Alcalá de Henares

Madrid, 28805

Spania

For ytterligere informasjon om dette legemidlet bes henvendelser rettet til den lokale representant for innehaveren av markedsføringstillatelsen.

|  |  |  |
| --- | --- | --- |
| **België/Belgique/Belgien**  Takeda Belgium NV  Tél/Tel: +32 2 464 06 11  e-mail: medinfoEMEA@takeda.com | **Lietuva**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | |
| **България**  RAD Neurim Pharmaceuticals EEC SARL  Teл: +33 185149776 (FR)  e-mail: neurim@neurim.com | **Luxembourg/Luxemburg**  Takeda Belgium NV  Tél/Tel: +32 2 464 06 11 (BE)  e-mail: medinfoEMEA@takeda.com | |
| **Česká republika**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | **Magyarország**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | |
| **Danmark**  Takeda Pharma A/S  Tlf.: +45 46 77 10 10  e-mail: medinfoEMEA@takeda.com | **Malta**  RAD Neurim Pharmaceuticals EECSARL  Tel: +33 185149776 (FR)  e-mail: neurim@neurim.com | |
| **Deutschland**  INFECTOPHARM Arzneimittel  und Consilium GmbH  Tel: +49 6252 957000  e-mail: [kontakt@infectopharm.com](mailto:kontakt@infectopharm.com) | **Nederland**  Takeda Nederland B.V.  Tel: +31 20 203 5492  e-mail: medinfoEMEA@takeda.com | |
| **Eesti**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | **Norge**  Takeda AS  Tlf: +47 800 800 30  e-mail: medinfoEMEA@takeda.com | |
| **Ελλάδα**  Takeda ΕΛΛΑΣ Α.Ε.  Τηλ: +30 210 6387800  e-mail: medinfoEMEA@takeda.com | **Österreich**  SANOVA PHARMA GesmbH  Tel.: +43 (01) 80104-0  e-mail: sanova.pharma@sanova.at | |
| **España**  EXELTIS HEALTHCARE, S.L.  Tfno: +34 91 7711500 | | **Polska**  MEDICE Arzneimittel Pütter GmbH & Co. KG  Tel.: + 48-(0)22 642 2673  e-mail: office@medice.pl |
| **France**  BIOCODEX  Tél: +33 (0)1 41 24 30 00  e-mail: medinfo@biocodex.com | | **Portugal**  Italfarmaco, Produtos Farmacêuticos, Lda.  Tel. +351 214 342 530  e-mail: geral@itf-farma.pt |
| **Hrvatska**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | | **România**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com |
| **Ireland**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | | **Slovenija**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com |
| **Ísland**  Vistor hf.  Simi: +354 535 7000  e-mail: medinfoEMEA@takeda.com | | **Slovenská republika**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com |
| **Italia**  Fidia Farmaceutici S.p.A.  Tel: +39 049 8232222  e-mail: info@fidiapharma.it | | **Suomi/Finland**  Takeda Oy  Puh/Tel: 0800 774 051  e-mail: medinfoEMEA@takeda.com |
| **Κύπρος**  RAD Neurim Pharmaceuticals EEC SARL  Τηλ: +33 185149776 (FR)  e-mail: neurim@neurim.com | | **Sverige**  Takeda Pharma AB  Tel: 020 795 079  e-mail: medinfoEMEA@takeda.com |
| **Latvija**  RAD Neurim Pharmaceuticals EEC SARL  Tel: +33 185149776 (FR)  e-mail: neurim@neurim.com | |  |

**Dette pakningsvedlegget ble sist oppdatert** **{måned/ÅÅÅÅ}**

**Andre informasjonskilder**

Detaljert informasjon om dette legemidlet er tilgjengelig på nettstedet til Det europeiske legemiddelkontoret (The European Medicines Agency) http://www.ema.europa.eu